Diari Oficial de la Generalitat Valenciana


Sumari del DOGV 6812, del 06-07-2012 (2012/6179)

Notificació de la sentència dictada en el juí verbal número 451/2011.
---------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6179


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 451/2011. [2012/6179]  
Juí verbal 000451/2011  
De: Caixa d'Estalvis de València, Castelló i Alacant (Bancaixa).  
Procuradora: Eva M.ª Pesudo Arenós.  
Contra: José Antonio Ventura Michavila.  
Procurador/a: -.  
En este procediment verbal, seguit a instàncies de la Caixa d'Estalvis de València, Castelló i Alacant (Bancaixa) contra José Antonio Ventura Michavila, s'ha dictat la sentència que, literalment, diu el següent:  
  
«Sentència número 95/2012  
Castelló de la Plana, 15 de maig de 2012  
M.ª Teresa Vicedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de juí verbal registrades amb el número 451/2011, seguides a instàncies de la procuradora Eva M.ª Pesudo Arenós, en nom i representació de la Caixa d'Estalvis de València, Castelló, Alacant, Bancaixa, amb l'assistència lletrada de Pablo Domínguez Camarero, contra José Antonio Ventura Michavila, en què reclamava la quantitat de 3.475,59 euros, interessos i costes.  
Antecedents de fet  
Primer. Per torn de repartiment va correspondre a este Jutjat la demanda de juí verbal interposada per la Sra. Pesudo Arenós, procuradora, en nom i representació de la Caixa d'Estalvis de València, Castelló, Alacant, Bancaixa, contra José Antonio Ventura Michavila, en què reclamava la quantitat de 3.475,59 euros, interessos i costes.  
Per mitjà del Decret de 10 de juny de 2011 es va admetre a tràmit la demanda i es van convocar les parts per a la celebració de la vista el dia 21 de desembre de 2011.  
Segon. Per mitjà de la Diligència de 10 de juny de 2011 es va declarar el demandat en rebel·lia, de conformitat amb el que preveu l'article 16.3 de la Llei d'Enjudiciament Civil, i es va assenyalar el 15 de maig de 2012 per a la celebració del juí.  
Tercer. A la celebració de la vista ha comparegut únicament la part actora, que després de ratificar la seua demanda ha sol·licitat com a prova la documental. Admesa la prova proposada, les actuacions han quedat vistes per a sentència.  
Fonaments de dret  
Primer. La part actora ha formulat una acció de reclamació de la quantitat de 3.475,59 euros, corresponent al saldo deutor que presentava el compte de targeta Visa del demandat, atés que no ha reembossat les disposicions que va efectuar, més els interessos reportats des de l'1 de desembre de 2010 i les costes.  
Per la seua part, el demandat ha sigut declarat en situació de rebel·lia processal. Respecte d'això, cal assenyalar que en l'ordenament jurídic espanyol la declaració de rebel·lia no comporta per si un assentiment del demandat a la pretensió que s'exercix contra ell i, per tant, continua pesant sobre el demandant la càrrega de la prova si desitja obtindre l'èxit de la seua acció. En este sentit, l'article 496.2 de la Llei d'Enjudiciament Civil disposa que "la declaració de rebel·lia no ha de ser considerada assentiment ni admissió dels fets de la demanda, llevat dels casos en què la llei dispose expressament el contrari".  
Segon. Dit això, la valoració de la prova documental practicada, en relació amb les al·legacions de la part actora, evidencia la concurrència de tots i cada un dels fets constitutius de la pretensió exercida per la demandant:   
1) Que, amb data 3 d'agost de 2010, les parts en litigi van subscriure un contracte de targeta Visa amb un límit de crèdit de 3.000 euros (document núm. 1 dels aportats amb la demanda).   
2) Que el demandat va realitzar les disposicions que es detallen en els extractes de compte que s'aporten com a document número 2 de la demanda.   
3) El demandat va incomplir la seua obligació de reembossar en el compte les quantitats de què va disposar, i el compte de targeta Visa, amb data 1 de desembre de 2010, presentava un saldo deutor de 3.475,59 euros (document núm. 3 dels de la demanda).   
4) L'entitat actora intentà requerir el pagament al demandat per mitjà de l'enviament d'un telegrama que no va ser recollit pel demandat (document núm. 4 dels de la demanda).  
L'absència de la part demandada, legalment citada, impedix conéixer una versió dels fets diferent de l'oferida per la part demandant en el seu escrit de demanda, i això, a més de la documental esmentada abans que es troba en les actuacions i que no ha sigut impugnada, permet concloure tant l'existència de la relació contractual que vinculava les parts com el compliment de l'actora de la seua obligació d'entrega de la targeta de crèdit, l'ús de la targeta pel demandat i l'incompliment de l'obligació de reintegrar al banc les disposicions realitzades amb la targeta Visa. En conseqüència, és procedent estimar íntegrament la demanda interposada per la representació processal de la Caixa d'Estalvis de València, Castelló, Alacant, Bancaixa, i condemnar José Antonio Ventura Michavila a pagar la quantitat de 3.475,59 euros, més els interessos de demora pactats des de l'1 de desembre de 2010 fins al pagament total del principal reclamat.  
Tercer. En virtut de l'article 394.1 de la Llei d'Enjudiciament Civil, correspon condemnar la part demandada a pagar les costes que s'hagen pogut causar en esta instància.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estime la demanda interposada per la procuradora Eva M.ª Pesudo Arenós, en nom i representació de la Caixa d'Estalvis de València, Castelló i Alacant (Bancaixa), amb l'assistència lletrada de Pablo Domínguez Camarero, contra José Antonio Ventura Michavila, i condemne el Sr. Ventura Michavila a pagar a l'actora la quantitat de 3.475,59 euros, més els interessos de demora pactats des de l'1 de desembre de 2010 fins al pagament total del principal reclamat, com també a pagar les costes que s'hagen pogut causar en esta instància.  
Notifiqueu a les parts esta sentència, feu-los saber que no és ferma i que s'hi pot interposar un recurs d'apel·lació davant d'este mateix Jutjat, dins del termini de 20 dies següents a aquell en què es notifique esta resolució. Per a la interposició del recurs esmentat caldrà depositar en el compte d'este Jutjat la quantitat de 50 euros, tal com es preveu en la disposició addicional 15 de la Llei Orgànica 1/2009, de 3 de novembre.  
  
Porteu l'original al llibre de sentències, i expediu una testimoniança per a incorporar-la a les actuacions.  
Esta és la meua sentència, que pronuncia i firma M.ª Teresa Vicedo Segura, magistrada del Jutjat de Primera Instància número 3 de Castelló de la Plana i partit.»  
Publicació. La sentència anterior ha sigut firmada, llegida i publicada per la magistrada que la subscriu mentres celebrava audiència pública el dia de la data. En done fe.  
I atés que el demandat, José Antonio Ventura Michavila, ha estat declarat en rebel·lia processal, expedisc este edicte a fi que li servisca de notificació de forma deguda.  
  
Castelló de la Plana, 15 de maig de 2012.- La secretària judicial: Elena Fernández Ruiz.